CELEX: 32005R1974
Language: da
Date: 2005-12-02
Title: Kommissionens forordning (EF) nr. 1974/2005 af  2. december 2005  om ændring af bilag X og XI til Europa-Parlamentets og Rådets forordning (EF) nr. 999/2001 for så vidt angår nationale referencelaboratorier og specificeret risikomateriale   (EØS-relevant tekst)

3.12.2005   
            
            
               DA
            
            
               Den Europæiske Unions Tidende
            
            
               L 317/4
            
         
      KOMMISSIONENS FORORDNING (EF) Nr. 1974/2005
   af 2. december 2005
   om ændring af bilag X og XI til Europa-Parlamentets og Rådets forordning (EF) nr. 999/2001 for så vidt angår nationale referencelaboratorier og specificeret risikomateriale
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat en liste over de udpegede nationale referencelaboratorier for transmissible spongiforme encephalopatier (TSE).
            
         
               (2)
            
            
               Nogle medlemsstater har underrettet Kommissionen om ændringer i navn eller adresse på deres nationale referencelaboratorier, og listen over laboratorierne bør derfor opdateres.
            
         
               (3)
            
            
               I forordning (EF) nr. 999/2001 betegnes visse typer væv fra kvæg som specificeret risikomateriale, og der er fastsat bestemmelser om fjernelse heraf.
            
         
               (4)
            
            
               I henhold til forordning (EF) nr. 999/2001 er det forbudt at eksportere specificeret risikomateriale; det kan dog tillades, men kun med henblik på endelig destruering. I henhold til overgangsforanstaltninger, der er fastsat i bilag XI til forordning (EF) nr. 999/2001, kan hele og halve slagtekroppe samt fjerdinger, der ikke indeholder andet risikomateriale end rygsøjlen, sendes til en anden medlemsstat, hvor rygsøjlen fjernes i overensstemmelse med fællesskabsbestemmelserne. Der er ingen sikkerhed for, at fjernelsen foretages, når det drejer sig om eksport til tredjelande. Af fødevaresikkerhedsårsager bør en sådan undtagelse ikke tillades for eksport af specificeret risikomateriale til tredjelande.
            
         
               (5)
            
            
               Den Videnskabelige Styringskomité foreslog i sin udtalelse af 9. december 1997 en liste over specificeret risikomateriale fra kvæg, som ikke må anvendes til konsum eller foder, på grundlag af vævs relative infektivitet, art og alder. Udtalelsen blev revideret og opdateret ved Den Videnskabelige Styringskomités udtalelser om risiko for bovin spongiform encephalopati (BSE) fra februar 1998, om risikoen for menneskers BSE-eksponering via fødevarer fra december 1999, om menneskers orale eksponering for BSE-agensen fra april 2000 og om distribution af TSE-infektivitet i drøvtyggervæv fra januar 2002.
            
         
               (6)
            
            
               Den Videnskabelige Styringskomité anså det for overordentlig usandsynligt, at centralnervesystemet skulle være påviseligt inficeret ved en alder på 30 måneder, selv hos kvæg, der har været eksponeret for infektion, da de var kalve. De ekstraordinære tilfælde, hvor der blev påvist kliniske tegn på BSE hos unge dyr, gav imidlertid anledning til en forsigtig fremfærd, og Den Videnskabelige Styringskomité anbefalede derfor, at en række specificerede risikomaterialer skulle fjernes fra kvæg på 12 måneder eller derover. Denne anbefaling førte til beslutningen om at fastsætte aldersgrænsen for fjernelse af bestemte specificerede risikomaterialer hos kvæg til 12 måneder.
            
         
               (7)
            
            
               Der er forskellige indikatorer, der tyder på, at BSE-epidemien går i den rigtige retning, og at situationen er blevet klart bedre i de senere år som følge af de eksisterende risikoreducerende foranstaltninger, navnlig det totale foderforbud og fjernelse og destruktion af specificeret risikomateriale. Dertil kommer, at rapporter fra kontrolbesøg viser, at gennemførelsen i medlemsstaterne af BSE-kravene er blevet bedre. På baggrund af BSE-epidemiens gunstige udvikling og nye data fra BSE-patogenese-undersøgelser gav Kommissionen i oktober 2004 Den Europæiske Fødevaresikkerhedsautoritet et nyt kommissorium med henblik på udtalelse om aldersgrænsen for fjernelse af specificeret risikomateriale hos kvæg.
            
         
               (8)
            
            
               Gennemsnitsalderen for de BSE-positive tilfælde, der indberettes i EU, steg fra 86 måneder til 108 måneder mellem 2001 og 2004. Der er kun indberettet fire BSE-tilfælde hos kvæg på under 35 måneder ud af i alt 6 520 BSE-tilfælde, der er fundet blandt næsten 41 mio. dyr, der er blevet testet siden 2001.
            
         
               (9)
            
            
               Den Europæiske Fødevaresikkerhedsautoritet konkluderede i sin udtalelse af 28. april 2005, at sandsynlig påviselig infektivitet ifølge den foreliggende videnskabelige viden viser sig ca. tre fjerdedele henne i inkubationsperioden.
            
         
               (10)
            
            
               Der er derfor videnskabeligt belæg for at ændre aldersgrænsen for fjernelse af visse specificerede risikomaterialer hos kvæg, navnlig hvad angår rygsøjlen. På baggrund af infektivitetens udvikling i centralnervesystemet i inkubationsperioden, aldersstrukturen for de positive BSE-tilfælde og den aftagende eksponering hos kvæg født efter den 1. januar 2001 kan aldersgrænsen for fjernelse af rygsøjlen, herunder dorsalrodsganglier, fra kvæg som specificeret risikomateriale sættes op til 24 måneder. Denne aldersgrænse kan tages op til revision på baggrund af evalueringen af BSE-epidemien.
            
         
               (11)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (12)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag X og XI til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. december 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1. Senest ændret ved Kommissionens forordning (EF) nr. 1292/2005 (EUT L 205 af 6.8.2005, s. 3).
   
      BILAG
      I bilag X og XI til forordning (EF) nr. 999/2001 foretages følgende ændringer:
      
                  1)
               
               
                  I bilag X affattes kapitel A, punkt 3, således:
                  
                              »3.
                           
                           
                              De nationale referencelaboratorier er:
                              
                                          Østrig:
                                       
                                       
                                          
                                                      Österreichische Agentur für Gesundheit und Ernährungssicherheit GmbH, Institut für veterinärmedizinische Untersuchungen Mödling
                                                   
                                                
                                                      Robert Koch Gasse 17
                                                   
                                                
                                                      A-2340 Mödling
                                                   
                                                
                                    
                                          Belgien:
                                       
                                       
                                          
                                                      CERVA -CODA-VAR
                                                   
                                                
                                                      Centre d'Étude et de Recherches Vétérinaires et Agrochimiques
                                                   
                                                
                                                      Centrum voor Onderzoek in Diergeneeskunde en Agrochemie
                                                   
                                                
                                                      Veterinary and Agrochemical Research Centre
                                                   
                                                
                                                      Groeselenberg 99
                                                   
                                                
                                                      B-1180 Bruxelles
                                                   
                                                
                                    
                                          Cypern:
                                       
                                       
                                          
                                                      State Veterinary Laboratories
                                                   
                                                
                                                      Veterinary Services
                                                   
                                                
                                                      CY-1417 Athalassa
                                                   
                                                
                                                      Nicosia
                                                   
                                                
                                    
                                          Tjekkiet:
                                       
                                       
                                          
                                                      Státní veterinární ústav Jihlava
                                                   
                                                
                                                      Rantířovská 93
                                                   
                                                
                                                      586 05 Jihlava
                                                   
                                                
                                    
                                          Danmark:
                                       
                                       
                                          
                                                      Danmarks Fødevareforskning
                                                   
                                                
                                                      Bülowsvej 27
                                                   
                                                
                                                      DK-1790 København V
                                                   
                                                
                                    
                                          Estland:
                                       
                                       
                                          
                                                      Veterinaar- ja Toidulaboratoorium
                                                   
                                                
                                                      Kreutzwaldi 30
                                                   
                                                
                                                      Tartu 51006
                                                   
                                                
                                    
                                          Finland:
                                       
                                       
                                          
                                                      Eläinlääkintä- ja elintarvikelaitos
                                                   
                                                
                                                      Hämeentie 57
                                                   
                                                
                                                      FIN-00550 Helsinki
                                                   
                                                
                                    
                                          Frankrig:
                                       
                                       
                                          
                                                      Agence française de sécurité sanitaire des aliments
                                                   
                                                
                                                      Laboratoire de pathologie bovine
                                                   
                                                
                                                      31, avenue Tony Garnier
                                                   
                                                
                                                      69 364 LYON CEDEX 07
                                                   
                                                
                                    
                                          Tyskland:
                                       
                                       
                                          
                                                      Friedrich-Loeffler-Institut, Bundesforschungsinstitut für Tiergesundheit
                                                   
                                                
                                                      Anstaltsteil Insel Riems Boddenblick 5A
                                                   
                                                
                                                      D-17498 Insel Riems
                                                   
                                                
                                    
                                          Grækenland:
                                       
                                       
                                          
                                                      Ministry of Agriculture — Veterinary Laboratory of Larisa
                                                   
                                                
                                                      7th km of Larisa — Trikala Highway
                                                   
                                                
                                                      GR-411 10 Larisa
                                                   
                                                
                                    
                                          Ungarn:
                                       
                                       
                                          
                                                      Országos Állategészségügyi Intézet (OÁI)
                                                   
                                                
                                                      Pf. 2.
                                                   
                                                
                                                      Tábornok u. 2.
                                                   
                                                
                                                      H-1581 Budapest
                                                   
                                                
                                    
                                          Irland:
                                       
                                       
                                          
                                                      Central Veterinary Research Laboratory
                                                   
                                                
                                                      Young's Cross
                                                   
                                                
                                                      Celbridge
                                                   
                                                
                                                      Co. Kildare
                                                   
                                                
                                    
                                          Italien:
                                       
                                       
                                          
                                                      Istituto Zooprofilattico Sperimentale del Piemonte, Liguria e Valle d’Aosta — CEA
                                                   
                                                
                                                      Via Bologna, 148
                                                   
                                                
                                                      I-10154 Torino
                                                   
                                                
                                    
                                          Letland:
                                       
                                       
                                          
                                                      State Veterinary Medicine Diagnostic Centre
                                                   
                                                
                                                      Lejupes Str. 3
                                                   
                                                
                                                      Riga LV 1076
                                                   
                                                
                                    
                                          Litauen:
                                       
                                       
                                          
                                                      Nacionalinė veterinarijos laboratorija
                                                   
                                                
                                                      J. Kairiūkščio g. 10
                                                   
                                                
                                                      LT-08409 Vilnius
                                                   
                                                
                                    
                                          Luxembourg:
                                       
                                       
                                          
                                                      CERVA -CODA-VAR
                                                   
                                                
                                                      Centre d'Étude et de Recherches Vétérinaires et Agrochimiques
                                                   
                                                
                                                      Centrum voor Onderzoek in Diergeneeskunde en Agrochemie
                                                   
                                                
                                                      Veterinary and Agrochemical Research Centre
                                                   
                                                
                                                      Groeselenberg 99
                                                   
                                                
                                                      B-1180 Bruxelles
                                                   
                                                
                                    
                                          Malta:
                                       
                                       
                                          National Veterinary Laboratory
                                          Albert Town Marsa
                                       
                                    
                                          Nederlandene:
                                       
                                       
                                          
                                                      Centraal Instituut voor Dierziektecontrole-Lelystad
                                                   
                                                
                                                      Houtribweg 3g
                                                   
                                                
                                                      8221 RA Lelystad
                                                   
                                                
                                                      Postbus 2004
                                                   
                                                
                                                      8203 AA Lelystad
                                                   
                                                
                                    
                                          Polen:
                                       
                                       
                                          
                                                      Państwowy Instytut Weterynaryjny (PIWet)
                                                   
                                                
                                                      24-100 Puławy
                                                   
                                                
                                                      al. Partyzantów 57
                                                   
                                                
                                    
                                          Portugal:
                                       
                                       
                                          
                                                      Laboratório Nacional de Investigação Veterinária Estrada de Benfica
                                                   
                                                
                                                      701 P-1500 Lisboa
                                                   
                                                
                                    
                                          Slovakiet:
                                       
                                       
                                          
                                                      State Veterinary Institute Zvolen
                                                   
                                                
                                                      Pod dráhami 918
                                                   
                                                
                                                      SK-960 86, Zvolen
                                                   
                                                
                                    
                                          Slovenien:
                                       
                                       
                                          
                                                      National Veterinary Institute
                                                   
                                                
                                                      Gerbičeva 60
                                                   
                                                
                                                      1000 Ljubljana
                                                   
                                                
                                    
                                          Spanien:
                                       
                                       
                                          
                                                      Laboratorio Central de Veterinaria (Algete)
                                                   
                                                
                                                      Ctra. de Algete km. 8
                                                   
                                                
                                                      28110 Algete (Madrid)
                                                   
                                                
                                    
                                          Sverige:
                                       
                                       
                                          
                                                      National Veterinary Institute
                                                   
                                                
                                                      S-751 89 Uppsala
                                                   
                                                
                                    
                                          Det Forenede Kongerige:
                                       
                                       
                                          
                                                      Veterinary Laboratories Agency
                                                   
                                                
                                                      Woodham Lane
                                                   
                                                
                                                      New Haw Addlestone Surrey KT15 3NB«
                                                   
                                                
                                    
                        
            
                  2)
               
               
                  I bilag XI, del A, foretages følgende ændringer:
                  
                              a)
                           
                           
                              Punkt 1, litra a), nr. i), affattes således:
                              
                                          »i)
                                       
                                       
                                          kraniet uden underkæbe og med hjerne og øjne samt rygmarven fra kvæg på over 12 måneder, rygsøjlen uden halens ryghvirvler, lænde-, bryst- og halshvirvlernes torn- og tværtappe og crista sacralis mediana og korsbensvingerne, men inklusive dorsalrodsganglier, fra kvæg på over 24 måneder samt tonsillerne, tarmene fra duodenum til rektum og mesenterium fra kvæg uanset alder«.
                                       
                                    
                        
                              b)
                           
                           
                              Punkt 13 affattes således:
                              
                                          »13.
                                       
                                       
                                          En medlemsstat kan ikke beslutte at tillade, at hoveder eller uflækkede kroppe, der indeholder specificeret risikomateriale, sendes til en anden medlemsstat, medmindre denne anden medlemsstat har accepteret at modtage materialet og har godkendt de særlige forsendelsesbetingelser for sådanne transporter.
                                          Dog kan hele og halve slagtekroppe eller halve kroppe opskåret i højst tre engrosudskæringer samt fjerdinger, der ikke indeholder andet specificeret risikomateriale end rygsøjlen, herunder dorsalrodsganglier, importeres fra et tredjeland til en medlemsstat eller sendes til en anden medlemsstat uden sidstnævntes forudgående accept.
                                          Det er forbudt at eksportere hoveder og fersk kød af kvæg, får og geder, der indeholder specificeret risikomateriale, til lande uden for Fællesskabet.«